《黄孝侯少寇招饮》
清代·孙诒经

漫向军前讲六韬，流连诗酒属吾曹。馔间风味天厨贵，座右吟情大将豪。

十载金銮惭素食，九秋飙馆壮挥毫。消闲赖有囊中句，回首秋峦月已高。

作者简介：（1826—1890）浙江钱塘人，字子授。咸丰十年进士。光绪间官至户部左侍郎。曾疏请广开言路及罢圆明园工程，对设银行、造铁路，则认为将导致利益外溢，坚拒之。卒谥文悫。